钦定古今图书集成/理学汇编/学行典/第240卷 > 鲍元康
## 钦定古今图书集成/理学汇编/学行典/第240卷 > 鲍元康

按《歙县志》：“鲍元康，字仲安，于书无所不读，从师山郑
玉游，得闻正学，尢尽心于《易》，遣嫁孤女，收养孤子，设
立社仓，赎婺源文公祠祭田。至正壬辰，红巾贼至饶
州，元康与乡人集丁壮，结保甲，捐财出粟，以供费用。
四月，郡城陷，贼购师山甚急，以计行贿诸贼，师山得
免。九月，大军克复，元康与从子深首起义兵应之。卒”
年四十四。